pythainlp/thai_wikipedia_clean_20230101 huggingface dataset:
โฉมงามพูดไม่เก่งกับผองเพื่อนไม่เต็มเต็ง  เป็นซีรีส์มังงะญี่ปุ่น เขียนเรื่องและวาดภาพโดยโทโมฮิโตะ โอดะ ตีพิมพ์ครั้งแรกในนิตยสาร"โชเน็งซันเดย์รายสัปดาห์"ของสำนักพิมพ์โชงากูกังในรูปแบบการ์ตูนเรื่องสั้นในเดือนกันยายน พ.ศ. 2558 ส่วนซีรีส์เรื่องยาวเริ่มตีพิมพ์ในเดือนพฤษภาคม พ.ศ. 2559 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 22 เมื่อเดือนสิงหาคม พ.ศ. 2564 ในประเทศไทยมีลิขสิทธิ์ตีพิมพ์โดยสำนักพิมพ์รักพิมพ์ ได้รับการดัดแปลงเป็นละครโทรทัศน์คนแสดงออกอากาศระหว่างเดือนกันยายนถึงพฤศจิกายน พ.ศ. 2564 และได้รับการดัดแปลงเป็นซีรีส์อนิเมะโทรทัศน์โดยสตูดิโอ OLM ออกอากาศตั้งแต่เดือนตุลาคมถึงธันวาคมในปีเดียวกัน ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2565 ซีรีส์อนิเมะมีลิขสิทธิ์สตรีมมิงทั่วโลกโดยเน็ตฟลิกซ์
"โฉมงามพูดไม่เก่งกับผองเพื่อนไม่เต็มเต็ง" เขียนเรื่องและวาดภาพโดยโทโมฮิโตะ โอดะ ตีพิมพ์ครั้งแรกในนิตยสาร"โชเน็งซันเดย์รายสัปดาห์"ของสำนักพิมพ์โชงากูกังในรูปแบบการ์ตูนเรื่องสั้นในเดือนกันยายน พ.ศ. 2558 ส่วนซีรีส์การ์ตูนเรื่องยาวเริ่มตีพิมพ์เมื่อวันที่ 18 พฤษภาคม พ.ศ. 2559 ในนิตยสารเดียวกันโดยมีการเปลี่ยนแปลงลักษณะตัวละครเล็กน้อยจากการ์ตูนเรื่องสั้น ได้มีการรวมเล่มเป็นหนังสือการ์ตูนถึงเล่มที่ 22 เมื่อเดือนสิงหาคม พ.ศ. 2564 โดยหนังสือการ์ตูนเล่มแรกตีพิมพ์จำหน่ายเมื่อวันที่ 16 กันยายน พ.ศ. 2559
ในประเทศไทย "โฉมงามพูดไม่เก่งกับผองเพื่อนไม่เต็มเต็ง"ได้รับลิขสิทธิ์หนังสือการ์ตูนโดยสำนักพิมพ์รักพิมพ์ ได้รับการตีพิมพ์เป็นหนังสือการ์ตูนถึงเล่มที่ 10 เมื่อเดือนพฤษภาคม พ.ศ. 2564
เมื่อวันที่ 11 พฤษภาคม พ.ศ. 2564 ได้มีการประกาศดัดแปลง"โฉมงามพูดไม่เก่งกับผองเพื่อนไม่เต็มเต็ง"เป็นซีรีส์อนิเมะโทรทัศน์โดยสตูดิโอ OLM ซีรีส์อนิเมะจะกำกับโดยคาซูกิ คาวาโงเอะ โดยมีอายูมุ วาตานาเบะทำหน้าที่หัวหน้าผู้กำกับ เขียนบทโดยเดโกะ อากาโดะ ออกแบบตัวละครโดยอัตสึโกะ นากาจิมะ และรับผิดชอบดนตรีประกอบโดยยูการิ ฮาชิโมโตะ ซีรีส์อนิเมะมีกำหนดออกาอากาศทางช่อง TV Tokyo ในวันที่ 7 ตุลาคม พ.ศ. 2564 เน็ตฟลิกซ์จะสตรีมเผยแพร่ซีรีส์อนิเมะทั่วโลกเริ่มตั้งแต่วันที่ 21 ตุลาคม พ.ศ. 2564 โดยฉายตอนใหม่เป็นรายสัปดาห์ วง Cider Girl จะร้องเพลงเปิดชื่อเพลงว่า "Cinderella" ส่วนวง Kitri จะร้องเพลงปิดชื่อเพลงว่า "Hikareinochi."
ละครโทรทัศน์คนแสดงดัดแปลงจำนวน 8 ตอนเริ่มออกอากาศเมื่อวันที่ 6 กันยายน พ.ศ. 2564 ทางช่อง NHK General TV ไอโกะ ร้องเพลงประกอบซีรีส์
สมัคร ชาลีกุล
สมัคร ชาลีกุล (5 พฤษภาคม พ.ศ. 2481 — ) อดีตสภาผู้แทนราษฎรไทย ชุดที่ 11 จากพรรคแนวร่วมสังคมนิยม เขต 1 จังหวัดชัยภูมิ เป็นหนึ่งในผู้ลี้ภัยเข้าป่าภายหลังเหตุการณ์ 6 ตุลา
สมัคร ชาลีกุล เกิดเมื่อ 5 พฤษภาคม 2481 เป็นบุตรคนที่ 6 จากทั้งหมด 7 คนของ กวี (กองมี) ชาลีกุล และนางวัน ชาลีกุล (โคบำรุง) สำเร็จการศึกษาระดับประถม (ประถม 4) จาก โรงเรียนบ้านสัมพันธ์ ตำบลบุ่งคล้า อำเภอเมืองชัยภูมิ จังหวัดชัยภูมิ ในปี พ.ศ. 2492 สำเร็จชั้นมัธยมศึกษาปีที่ 6 จากโรงเรียนชัยภูมิภักดีชุมพล (โรงเรียนชัยภูมิ) ในปี พ.ศ. 2498 สำเร็จประกาศนียบัตรวิชาชีพชั้นสูงในปี พ.ศ. 2503 จากมหาวิทยาลัยเทคโนโลยีราชมงคลกรุงเทพ (เทคนิคกรุงเทพฯ) ประกาศนียบัตรวิชาการบริหารโรงงานจาก University of Applied Sciences Bingen ประเทศเยอรมนี ในปี พ.ศ. 2506 และ Diploma in Heavy Duty Equipment จากโทรอนโต มลรัฐออนแทรีโอ ประเทศแคนาดา ในปี พ.ศ. 2511
สมัคร เข้ารับราชการเป็นครูระหว่างปี พ.ศ. 2513 ถึงปี พ.ศ. 2517 ณ ศูนย์วิศวกรรมเกษตร ไทย-เยอรมัน วิทยาลัยเทคโนโลยีและอาชีวศึกษา ปทุมธานี (ปัจจุบันคือ มหาวิทยาลัยเทคโนโลยีราชมงคลธัญบุรี วิทยาเขตปทุมธานี)
ในปี พ.ศ. 2518 สมัครเป็นหนึ่งในผู้ก่อตั้งพรรคแนวร่วมสังคมนิยม และลงสมัครเลือกตั้งเป็นสมาชิกสภาผู้แทนราษฎรในเขต 1 จังหวัดชัยภูมิ และได้รับเลือกตั้งให้เป็นสมาชิกสภาผู้แทนราษฎรเขต 1 จังหวัดชัยภูมิ ในขณะดำรงตำแหน่งสมาชิกสภาผู้แทนราษฎรสมัครเคยเป็นแกนนำผู้เสนอร่างพระราชบัญญัติถอดยศจอมพลถนอม กิตติขจร จอมพลประภาส จารุเสถียร และ พ.อ. ณรงค์ กิตติขจร
เคอร์ทิสส์ พี-40 วอร์ฮอว์ค
เคอร์ทิสส์ พี-40 วอร์ฮอว์ค  เป็นเครื่องบินขับไล่ที่นั่งเดี่ยวของสหรัฐ ใช้โดยกองทัพอากาศทหารบกสหรัฐในระหว่างสงครามโลกครั้งที่สอง
สรชัด สุจิตต์
สรชัด สุจิตต์ (, เกิดวันที่ 25 มิถุนายน พ.ศ. 2516) เป็นสมาชิกสภาผู้แทนราษฎรจังหวัดสุพรรณบุรี เขต 1 สังกัดพรรคชาติไทยพัฒนา 2 สมัย
นายสรชัด เกิดเมื่อวันที่ 25 มิถุนายน พ.ศ. 2516 เป็บบุตรของนายสมชาย และนางรัชนี สุจิตต์ สำเร็จการศึกษาปริญญาตรี จากหลักสูตรบริหารธุรกิจบัณฑิต สาขาการจัดการเชิงปริมาณ และปริญญาโท หลักสูตรบริหารธุรกิจมหาบัณฑิต สาขาการจัดการ คณะพาณิชยศาสตร์และการบัญชี จุฬาลงกรณ์มหาวิทยาลัย
ด้านชีวิตครอบครัว สมรสกับนางวิภากร สุจิตต์ มีธิดา 1 คน
นายสรชัด เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นรองประธานสภาและสมาชิกสภาองค์การบริหารส่วนจังหวัดสุพรรณบุรี 2 สมัย
ต่อมาได้เข้าสู่การเมืองระดับชาติ ได้ลงสมัครเป็นสมาชิกสภาผู้แทนราษฎรจังหวัดสุพรรณบุรี เขต 1 ในนามพรรคชาติไทยพัฒนา โดยได้รับการเลือกตั้ง 2 สมัย คือในปี พ.ศ. 2554 และปี พ.ศ. 2562
นายสรชัด สุจิตต์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
The Viking Raiders
ป้อมปราการอาเกิชฮืส
ป้อมปราการอาเกิชฮืส  หรือ ปราสาทอาเกิชฮืส  เป็นปราสาทและป้อมปราการที่ตั้งอยู่ในเมืองออสโล แต่เดิมสร้างขึ้นในยุคกลางเพื่อเป็นเมืองพร้อมที่นั่งของตัวแทนกษัตริย์ ป้อมปราการแห่งนี้ตั้งอยู่ที่ Akersneset ในเมืองออสโล ในปี 1600 ปราสาทถูกสร้างขึ้นใหม่ในรูปแบบของสมัยฟื้นฟูศิลปวิทยา ล้อมรอบด้วยหอป้อมปราการ ปราสาทเก่าแก่ที่มีอายุมากกว่า 700 ปีนี้ได้รอดพ้นจากการล้อมโจมตีหลายครั้ง อย่างไรก็ตามปราสาทนี้ไม่เคยถูกพิชิตโดยกองทัพศัตรู ปฏิบัติการทางทหารยุติลงในปี 1815 และเริ่มดำเนินการต่อในช่วงปี 1820-1850 ก่อนที่จะยกเลิกปฏิบัติการในช่วงปี 1850-1900 จากนั้นป้อมปราการก็ถูกเปลี่ยนเป็นสำนักงานใหญ่ของทหาร โรงเรียนของข้าราชการ และที่อยู่อาศัย บางส่วนของอาคารยังถูกใช้เป็นคุกและเรือนจำหลังจากปี 1820
ป้อมปราการนั้นตั้งชื่อตามฟาร์ม Aker ซึ่งสถานที่ที่สร้างปราสาท นอกจากนั้นยังได้ใช้ชื่อของป้อมปราการแห่งนี้เป็นชื่อของเทศมณฑลอาเกิชฮืส
พื้นที่นี้ยังคงเป็นของทหารและได้รับการป้องกันโดยหน่วยยามของพระองค์ และเป็นที่ตั้งของพิพิธภัณฑ์สาธารณะอีกด้วย
วอลเลย์บอลชายชิงแชมป์นอร์เซกา 2019
วอลเลย์บอลชายชิงแชมป์นอร์เซกา 2019  เป็นการแข่งขันครั้งที่ 26 ของวอลเลย์บอลชายชิงแชมป์นอร์เซกา จัดขึ้นโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน ซึ่งมีกำหนดจัดขึ้นที่วินนิเพ็ก ประเทศแคนาดา ระหว่างวันที่ 2–7 กันยายน ค.ศ. 2019
ยุทธการสเลาส์
บารอนเนสเอลีซาเบ็ทแห่งวังเงินไฮม์-วินเทอร์ชไตน์
บารอนเนสเอลีซาเบ็ทแห่งวังเงินไฮม์-วินเทอร์ชไตน์  พระนามต่อมาคือ เจ้าหญิงเอลีซาเบ็ท เจ้าหญิงแห่งซัคเซิน-ไวมาร์ไอเซอนัค ประสูติเมื่อวันที่ 16 มกราคม ค.ศ. 1912 ณ ทือบิงเงิน ราชอาณาจักรเวือร์ทเทิมแบร์ค เป็นธิดาของ บารอนออธมาร์แห่งวังเงินไฮม์-วินเทอร์ชไตน์ และ บารอนเนสม็อดแห่งวังเงินไฮม์-วินเทอร์ชไตน์ มีพระขนิษฐาฝากแฝดคือ บารอนเนสโดโรธีแห่งวังเงินไฮม์-วินเทอร์ชไตน์ ในปี ค.ศ. 1913 พระมารดาของพระองค์ได้ถึงแกรรมหลังจากคลอดพระอนุชาคือ บารอนโจเบสต์แห่งวังเงินไฮม์-วินเทอร์ชไตน์ พระองค์ทรงมีความสนพระทัยในด้านเปียโน ด้วยเหตุที่พระมารดาถึงแก่กรรมนั้น ทำให้พระบิดาเดือดร้อนและต้องรับภาระในการดูแลบุตรเพียงลำพัง พระบิดาจึงได้ยื่นจดหมายต่อตระกูลวังเงินไฮม์-วินเทอร์ชไตน์ ของเขาเพื่อขอความช่วยเหลือ โดทางตระกูลได้แบ่งที่ดินให้เล็ฌกน้อย แต่ก็มิพอใช้ พระองค์จึงทรงเลือกเรียนวิชาที่ทรงชื่นชอบ คือวิชาดนตรี ด้วยเหตุนี้ ครอบครัวพระองค์จึงพอมีกินเนื่องจากพระองค์ทรงใช้ความรู้ในด้านการดนตรีและวรรณคดีหาเลี้ยงครอบครัว
บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้เข้าพิธีเสกสมรสกับ คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) เมื่อวันที่ 5 ตุลาคม ค.ศ. 1944 รับพระราชทานพระอิสริยยศ เจ้าหญิงรัชทายาทแห่งซัคเซิน-ไวมาร์-ไอเซอนัค พระชายา พร้อมฐานันดร รอยัลไฮเนส มีพระบุตรดังนี้
การปฏิวัติเยอรมัน ค.ศ. 1918–1919 ทำให้พระสวามีของพระองค์และพระราชวงศ์ในเยอรมันหลายสาขาถูกปลดออกจากพระอิสริยยศ พระสวามีของพระองค์ ดำรงพระอิสริยยศเป็นเจ้าชายรัชทายาทแห่งซัคเซิน-ไวมาร์-ไอเซอนัค ตราบจนสิ้นพระชนม์ โดยไม่เคยดำรงพระอิสริยยศเป็นเจ้าชายพระประมุขเลย จนกระทั่ง มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้นได้สืบพระอิสริยยศนี้ ซึ่งในเยอรมันนั้นได้เลิกลดค่าความต่างของราชวงศ์ลง พระประมุขต่างๆสามารถกลับมามีอิทธิพลและปกครองอาณาจักรของตนได้ ทำให้พระโอรสได้กลายป็นหัวหน้าราชวงศ์ได้ถูกต้องตามกฎหมาย บารอนเนสเอลีซาเบ็ทแห่งวังเงินไฮม์-วินเทอร์ชไตน์ ไดม่เคยได้ดำรงพระอิสริยยศเป็นพระชายาในเจ้าชายพระประมุข หากแต่ดำรงพระอิสริยยศเป็นเจ้าหญิงรัชทายาทเฉกเช่นพระสวามี
บารอนเนสเอลีซาเบ็ทแห่งวังเงินไฮม์-วินเทอร์ชไตน์ และพระสวามีได้ตัดสินพระทัยแยกกันอยู่ แต่หากมิทรงหย่ากัน ซึ่งขณะนั้น พระบุตรทั้ง 3 ได้เสกสมรสและมีพระนัดดาแล้ว การที่พระองค์และพระสวามีทรงกระทำเช่นนี้ ไม่ส่งผลต่อสภาพพระทัยของพระบุตรมากนัก บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้กลับมาพำนักในคฤหาสน์ของครอบครัวพระองค์ ณ มิวนิก โดยมีเจ้าหญิงเอลีซาเบ็ทแห่งซัคเซิน-ไวมาร์-ไอซอนัค พระธิดาพระองค์ใหญ่ เสด็จมาเยี่ยมพระอาการและพำนักในระยะเลาหนึ่ง และเจ้าหญิงเอลีซาเบ็ทแห่งซัคเซิน-ไวมาร์-ไอเซอนัค ยังเป็นผู้ที่คอยดูแลและเชิญเสด็จไปประทับรักษาพระอาการ หากประชวร ทั้งนี้ มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้น ทรงเรียกพระมารดาว่า นักสู้ เนื่องจาก บารอนเนสเอลีซาเบ็ทแห่งวังเงินไฮม์-วินเทอร์ชไตน์ ทรงประสบอุบัติเหตุมากมายหลายครั้ง ทั้งหนักและเบา หากแต่ทรงหายจากพระอาการบาดเจ็บ
บารอนเนสเอลีซาเบ็ทแห่งวังเงินไฮม์-วินเทอร์ชไตน์ สิ้นพระชนม์ลงอย่างสงบเมื่อวันที่ 15 มีนาคม ค.ศ. 2010 สิริพระชันษา 98 ปี พระบุตรทั้ง 3 ต่างลงมติให้เชิญพระศพของ บารอนเนสเอลีซาเบ็ทแห่งวังเงินไฮม์-วินเทอร์ชไตน์ ไปประดิษฐานที่ปราสาทวาลเบิร์ก เนื่องจากพระองค์ทรงมีความหลงใหล และชื่นชอบเป็นพิเศษ พระบุตรจึงอยากให้ที่นี้ เป็นสถานที่ฝังพระศพของพระมารดาในช่วงเวลาสุดท้าย
กองทัพสาธารณรัฐคองโก
กองทัพสาธารณรัฐคองโก  เป็นชื่อกองทัพอย่างเป็นทางการของสาธารณรัฐคองโก ก่อตั้งขึ้นเมื่อ พ.ศ. 2503 ภายหลังการล่มสลายของอิเควทอเรียลแอฟริกาของฝรั่งเศส
กวนเซิ่ง
กวนเซิ่ง (จีนตัวเต็ม : 關勝 / อังกฤษ : Guan Sheng) สำเนียงแต้จิ๋วคือ กวนเส็ง เป็นตัวละครสมมุติจากซ้องกั๋ง เขามีฉายาว่า ง้าวใหญ่ (จีน : 大刀 / อังกฤษ : Great Blade) เป็นผู้กล้าอันดับที่ 5 ของเขาเหลียงซาน เขาเป็นทายาทสายตรงของกวนอู ใช้ง้าวมังกรเขียวเป็นอาวุธ เมื่อตอนที่เขาเหลียงซานโจมตีเมืองต้าหมิง เขาได้รับคำสั่งจากราชครูไช่จิงให้ไปเป็นทัพหนุนช่วยเมืองต้าหมิงคู่กับซวนจ้านและห่าวซือเหวิน เขาได้ใช้กลยุทธ์ล้อมเว่ยช่วยจ้าวสามารถจับตัวจางเหิง ในขณะที่จางเหิงทำการโจมตีค่ายของเขาในตอนกลางคืน
ทางด้านซ่งเจียงได้ใช้ฮูเหยียนจั๋ว เป็นตัวล่อให้กวนเซิ่งเข้ามาติดกับดักและจับตัวเขาได้สำเร็จ เมื่อกวนเซิ่งไม่มีที่ไป ก็ตัดสินใจยอมแพ้ต่อเหลียงซานและมีส่วนในการช่วยเหลือหลูจุ้นอี้ให้ออกมาจากคุกเมืองต้าหมิง ต่อมาก็มีบทบาทในการรบกับซ่านถิงกุยกับเว่ยติงกั๋ว เขาได้เป็น 1 ใน 5 ทหารเสือแห่งเหลียงซาน ร่วมกับ หลินชง ฮูเหยียนจั๋ว ต่งผิง และ ฉินหมิง หลังจากที่เหลียงซานได้รับการอภัยโทษจากซ่งฮุยจง เขาก็ได้ออกรบกับพวกเหลียวกับกลุ่มกบฏต่าง ๆ และรอดตายมาได้ทุกสมรภูมิ เขาได้รับแต่งตั้งให้เป็นนายพล วันหนึ่งเขาได้ดื่มสุราอย่างหนักหลังจากการฝึกทหาร ด้วยความเมามาย จึงพลัดตกลงจากหลังม้าในขณะที่เขากำลังกลับบ้าน และป่วยตาย
ยศทหารลาว
ตารางข้างล่างต่อไปนี้คือข้อมูลเกี่ยวกับ การเปรียบเทียบยศทหารลาว ในยุค กองทัพลาว และ กองทัพประชาชนลาว ตามลำดับ. โครงสร้างชั้นยศได้รับแบบธรรมเนียมมาจากฝรั่งเศส ในสมัยราชอาณาจักรลาว ภายหลังการเปลี่ยนแปลงการปกครองเป็นระบอบคอมมิวนิสต์ โครงสร้างลำดับชั้นยศ โดยอ้างอิงจากสหภาพโซเวียต.
ไดม์เลอร์ อาเก
บมจ.ไดม์เลอร์  เป็นบริษัทยานยนต์ข้ามชาติจากประเทศเยอรมนี มีสำนักงานใหญ่อยู่ในนครชตุทท์การ์ท ไดม์เลอร์อาเกก่อตั้งขึ้นในปีค.ศ. 1926 โดยการผนวกบริษัท Benz &amp; Cie เข้ากับบริษัท Daimler Motoren Gesellschaft โดยมีชื่อแรกก่อตั้งว่า ไดม์เลอร์-เบนซ์ (Daimler-Benz) ต่อมาในปีค.ศ. 1998 มีการเปลี่ยนชื่อเป็น ไดม์เลอร์คริสเลอร์ (DaimlerChrysler) จากการที่บริษัทคริสเลอร์ของอเมริกาเข้ามาควบคุมกิจการ เมื่อคริสเลอร์ถอนตัวไปในปีค.ศ. 2007 จึงเปลี่ยนชื่อเป็นไดม์เลอร์อาเกในปัจจุบัน
ปัจจุบัน บมจ.ไดม์เลอร์เข้าถือหุ้นในบริษัทผู้ผลิตรถยนต์ รถบัส รถบรทุก และรถจักรยานยนต์รายใหญ่มากมาย ทั้ง เมอร์เซเดส-เบนซ์ เอเอ็มจี รถขนาดเล็กสมาร์ท ดีทรอยต์ดีเซล มิตซูบิชิฟิวโซ และไมบัค ไดม์เลอร์ขายรถยนต์ได้ 3.3 ล้านคันในปี ค.ศ. 2019 เป็นบริษัทที่ผลิตรถยนต์ที่ใหญ่เป็นอันดับ 13 ของโลกและผลิตรถบรรทุกอันดับ 1 ของโลกเมื่อวัดจากจำนวนรถที่ขายได้
เป็นเวลาเกือบปีแล้วที่ Daimler ได้แยกธุรกิจรถยนต์นั่งออกจากรถบรรทุกเป็น Daimler Truck AG ล่าสุด กำลังจะมีความเคลื่อนไหวอีกครั้งหลังมีรายงานว่า Daimler AG จะเปลี่ยนชื่อบริษัทเป็น Mercedes-Benz Group AG ในวันที่ 1 กุมภาพันธ์นี้ โดยมีจุดประสงค์ว่าจะช่วยเพิ่มมูลค่าหุ้นในตลาดหลักทรัพย์ และนับเป็นการความเปลี่ยนแปลงครั้งใหญ่หลังใช้ชื่อธุรกิจ Daimler AG ตั้งแต่ปี 1902
ฮูเหยียนจั๋ว
ฮูเหยียนจั๋ว (จีนตัวเต็ม : 呼延灼 / อังกฤษ : Huyan Zhuo) สำเนียงแต้จิ๋วคือ อูเอียนเจียก เป็นตัวละครสมมุติจากซ้องกั๋ง เขามีฉายาว่า กระบองคู่ (จีน : 雙鞭 / อังกฤษ : Double Clubs) เป็นผู้กล้าอันดับที่ 8 ของเขาเหลียงซาน เป็นทายาทสายตรงของฮูเหยียนจั้น ใช้กระบองคู่เป็นอาวุธ เมื่อตอนที่เขาเหลียงซานโจมตีเมืองเกาถังโจวและสังหารเกาเหลียน เขาได้รับคำสั่งจากเสนาบดีเกาฉิวให้ไปบุกเขาเหลียงซาน โดยมีหันเทา เผิงฉี่ หลิงเจิ้น เป็นผู้ช่วย
ในช่วงแรกของการรบ เผิงฉี่ถูกกองทัพเหลียงซานจับตัวไป เขาจึงใช้กองทัพม้าเหล็กที่เขาฝึกฝนมาอย่างดีเข้าโจมตีกองทัพเหลียงซาน แต่ท้ายที่สุดเขาก็พ่ายแพ้ต่อกองพลทวนตะขอของเหลียงซานที่นำโดยสวีหนิง จนต้องหนีตายกลับเมืองเชงจิว ระหว่างที่เขาอยู่เมืองเชงจิว ได้พาทหารไปบุกเขาดอกท้อของหลี่จงกับโจวทง และได้รบกับหลู่จื้อเซิน หยางจื้อ อู่ซง
ฮูเหยียนจั๋วเข้าร่วมกับเขาเหลียงซานหลังจากการเกลี้ยกล่อมของซ่งเจียง และได้เป็น 1 ใน 5 ทหารเสือแห่งเขาเหลียงซาน หลังจากการรบกับพวกเหลียวกับพวกฟางล่า เขาได้รับตำแหน่งหัวหน้าทหารรักษาพระองค์และเสียชีวิตในระหว่างการรบกับแคว้นจิน
หลอ ลัลล
ฮานี (นักร้อง)
อุนเทอร์อัมเมอร์เกา
อุนเทอร์อัมเมอร์เกา  เป็นเทศบาลในอำเภอการ์มิช-พาร์เทินเคียร์เชินของรัฐบาวาเรีย ประเทศเยอรมนี ตั้งอยู่ใกล้พรมแดนของประเทศออสเตรีย เป็นที่ตั้งของโบสถ์น้อยเลอ็อนฮาร์ทสมัยคริสต์ศตวรรษที่ 11
เค-ไมล์ แอร์
เค-ไมล์ แอร์  เป็นสายการบินขนส่งสินค้าที่ฐานหลักอยู่ในกรุงเทพ ประเทศไทย ท่าอากาศยานหลักอยู่ที่ท่าอากาศยานสุวรรณภูมิ, เริ่มดำเนินการในเดือนพฤษภาคม พ.ศ. 2549 เพื่อให้บริการเที่ยวบินขนส่งสินค้าตามกำหนดเวลาและเช่าเหมาลำในภูมิภาคเอเชียตะวันออกเฉียงใต้ ในเดือนมีนาคม พ.ศ. 2557 ฟาร์นแอร์ สวิสเซอร์แลนด์เข้าถือหุ้นบริษัท 45%
เมื่อเดือนเมษายน พ.ศ. 2564 ฝูงบินเค-ไมล์ แอร์ประกอบด้วยเครื่องบินดังต่อไปนี้:
จีรเดช ศรีวิราช
จีรเดช ศรีวิราช (, เกิดวันที่ 2 มกราคม พ.ศ. 2512) เป็นสมาชิกสภาผู้แทนราษฎรจังหวัดพะเยา เขต 3 สังกัดพรรคเศรษฐกิจไทย
จีรเดช ศรีวิราช เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัพะเยา ในปี 2562
นายจีรเดช เกิดเมื่อวันที่ 2 มกราคม พ.ศ. 2512 เป็นบุตรของนายคำตั๋น และนางแสงไก้ ศรีวิราช สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยรามคำแหง และ ระดับปริญญาโท หลักสูตรรัฐศาสตรมหาบัณฑิต จากคณะรัฐศาสตร์ มหาวิทยาลัยธรรมศาสตร์
นายจีรเดช เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นสมาชิกสภาองค์การบริหารส่วนจังหวัดพะเยา รองนายกองค์การบริหารส่วนจังหวัดพะเยา และนายกเทศมนตรีเมืองดอกคำใต้
ต่อมาได้เข้าสู่การเมืองระดับชาติ ได้ลงสมัครเป็นสมาชิกสภาผู้แทนราษฎรจังหวัดพะเยา เขต 3 ในนามพรรคพลังประชารัฐ โดยได้รับการเลือกตั้ง 1 สมัย คือในปี พ.ศ. 2562 ก่อนจะย้ายมาสังกัดพรรคเศรษฐกิจไทย
นายจีรเดช ศรีวิราช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เจ้าหญิงฮานาโกะ เจ้าหญิงฮิตาชิ
เจ้าหญิงคิโกะ เจ้าหญิงอากิชิโนะ
เจ้าหญิงยูริโกะ เจ้าหญิงมิกาซะ
เจ้าหญิงโนบูโกะแห่งมิกาซะ
เจ้าชายมาซาฮิโตะ เจ้าฮิตาชิ
เจ้าชายทากาฮิโตะ มิกาซะโนะมิยะ
เจ้าชายทากาฮิโตะ มิกาซะโนะมิยะ  เป็นพระโอรสองค์สุดท้องใน จักรพรรดิไทโชและจักรพรรดินีเทเม และเป็นพระอนุชาในจักรพรรดิโชวะ และเป็นพระปิตุลาของสมเด็จพระจักรพรรดิอากิฮิโตะ หลังจากการสิ้นพระชนม์ของเจ้าหญิงคิกูโกะ พระชายาในเจ้าชายโนบูฮิโตะ มิกาซะโนะมิยะถือเป็นเชื้อพระวงศ์ที่พระชนมายุยืนยาวที่สุดในราชวงศ์ญี่ปุ่น
มิกาซะโนะมิยะทรงหมั้นกับยูริโกะ ทากางิ เมื่อวันที่ 3 ตุลาคม พ.ศ. 2484 และได้อภิเษกสมรสกันเมื่อวันที่ 22 ตุลาคมในปีเดียวกันนั้นเอง โดยมีพระโอรสธิดาด้วยกัน 5 พระองค์
เจ้าชายโนะริฮิโตะ เจ้าทะกะมะโดะ
เจ้าชายยะซุฮิโตะ เจ้าชิชิบุ
ปรากฏการณ์นํ้ากลิ้งบนใบบัว
น้ำกลิ้งบนใบบัว เป็นปรากฏการณ์ทางธรรมชาติที่เราสามารถพบเห็นได้เมื่อเรานำน้ำหยดลงไปที่บริเวณพื้นผิวของใบบัวจะพบว่าน้ำจะไม่มีการซึมผ่านหรือตกค้างให้ใบบัวเปียก และนอกจากนี้หยดน้ำที่สังเกตเห็นยังไม่ไหลกระจายไปทั่วพื้นผิวของใบบัวแต่หยดน้ำจะมีรูปร่างกลมและกลิ้งไปบริเวณตรงกลางของใบบัวหรือเราจะเรียกได้ว่าปรากฏการณ์นํ้ากลิ้งบนใบบัว (Lotus effect) ทำไมถึงเป็นเช่นนั้น? นักวิทยาศาสตร์ได้ศึกษาใบบัวโดยการใช้กล้อง ส่องที่ผิวของใบบัวพบว่า ผิวหน้าของใบบัวประกอบด้วยโครงสร้างขนาดเล็ก คล้ายหนามเป็นปุ่มแท่งเล็กๆ(micropapilla) จำนวนมหาศาลและมีการกระจายตัวอย่างเป็นระเบียบ โดยปุ่มแท่งเล็กๆ (papilla) แต่ละอันมีความเล็กขนาดนาโนเมตร papilla เหล่านี้ส่งผลให้ผิวด้านหน้าของใบบัวมีลักษณะขรุขระเมื่อหยดน้ำตกลงมากระทบใบบัว ทำให้พื้นที่ผิวสัมผัสระหว่างน้ำกับใบบัวนั้นน้อยมาก จึงทำให้หยดน้ำบนใบบัวมีการกลิ้งเป็นลักษณะดังกล่าว นอกจากโครงสร้างของใบบัวที่นักวิทยาศาสตร์ได้ทำการศึกษาแล้วยังมีสมบัติอื่นๆของใบบัวที่สามารถนำมาอธิบายปรากฏการณ์ดังกล่าวโดยสามารถนำความรู้ที่ได้มาศึกษาและต่อยอดในการประยุกต์ใช้ให้เข้ากับการพัฒนาคุณสมบัติของวัสดุ,ประยุกต์ใช้ในเทคโนโลยีชีวภาพโดยการเลียนแบบพฤติกรรมของธรรมชาติ
โครงสร้างของใบบัว.
การศึกษาโครงสร้างของใบบัวเริ่มจากการที่นักพฤกษศาสตร์ชื่อ Barthlott และNeinhuis แห่ง University of Bonn ประเทศเยอรมันศึกษาโครงสร้างใบพืชหลากหลายชนิดรวมถึงลักษณะทางกายภาพและเคมีที่เกี่ยวข้องกับพื้นผิวที่มีลักษณะมันเหมือนแว๊กซ์โดยเฉพาะใบบัว เนื่องจากเกิดการไม่เกาะติดของน้ำที่ผิวใบและเกิดการกลิ้งของหยดน้ำไปตามใบ (Blossey, 2003; Forbes, 2008, Kochet al., 2008) ซึ่งเป็นใบบัวหรือชื่อทางพฤกษศาสตร์คือ Nelumbo Nucifera โดย Barthlott และNeinhuis ได้ใช้การสังเกตที่มีค่านี้ในการค้นพบปรากฏการณ์ที่ให้ชื่อว่า lotus effect หรือน้ำกลิ้งบนใบบัว (Barthlott andNeinhuis, 1997; Roach et al., 2008) โดยในปี ค.ศ. 1970 Barthlott เริ่มทำการศึกษาพื้นผิวของใบบัวโดยกล้องจุลทรรศน์อิเล็กตรอนแบบส่องกราด ที่ได้มีการพัฒนาออกสู่ท้องตลาดราวปี ค.ศ. 1965 ทำให้ทราบว่าโครงสร้างของใบบัวมีลักษณะโครงสร้างลำดับขั้น (hierarchical structure) โดยพบว่าพื้นผิวประกอบไปด้วยความขรุขระระดับไมโครเมตรเป็นปุ่มแท่งเล็กๆ(micropapillar) โดยที่แท่งเหล่านี้ถูกปกคลุมด้วยโครงสร้างแตกกิ่งแบบละเอียดระดับนาโนเมตรโดยมีเส้นผ่าศูนย์กลางเฉลี่ยประมาณ 125 นาโนเมตร ทำให้พื้นผิวมีลักษณะที่สังเกตด้วยตาเปล่าเหมือนแว็กซ์ มุมสัมผัส (contact angle) กับน้ำมีค่ามากว่า 150 ซึ่งทำให้เกิดลักษณะที่เรียกว่าความไม่ชอบน้ำยิ่งยวดการmicropapilla เป็นจำนวนมากจะเกิดอากาศที่บริเวณช่องว่างระหว่างปุ่มทำให้เกิดการเพิ่มของมุมสัมผัส จึงทำให้น้ำที่ตกลงมาบนใบบัวมีพื้นที่สัมผัสน้อยมาก และไม่สามารถซึมผ่าน หรือกระจายตัวแผ่ขยายออกในแนวกว้างบนใบบัวได้ ดังนั้นน้ำจึงต้องม้วนตัวเป็นหยดน้ำขนาดเล็กกลิ้งไปรวมกันอยู่ที่บริเวณที่ต่ำที่สุดบนใบบัว นอกจากนี้สิ่งสกปรกทั้งหลายไม่ว่าจะเป็นผงฝุ่น เชื้อแบคทีเรีย และเชื้อรา ก็ไม่สามารถเกาะติดแน่นอยู่กับใบบัวได้เช่นเดียวกัน เพราะว่ามีพื้นที่สัมผัสกับใบบัวได้แค่เพียงบริเวณปลายยอดของหนามเล็ก ๆ แต่ละอันเท่านั้น ดังนั้นเมื่อเวลาที่มีน้ำตกลงมาสิ่งสกปรกที่ เกาะอยู่บนใบบัวก็จะหลุดติดไปกับหยดน้ำอย่างง่ายดายจึงทำให้ใบบัวสะอาดอยู่ตลอดเวลา
Superhydrophobic.
พื้นผิวใบบัวมีสมบัติไม่ชอบนํ้ายิ่งยวด (superhydrophobic) เป็นลักษณะพิเศษของพื้นผิวเพื่อขับไล่หรือป้องกันหยดน้ำ พื้นผิวมีคุณสมบัติเป็นพื้นผิว superhydrophobic เฉพาะในกรณีที่พื้นผิวมีมุมสัมผัสสูงhigh apparent contact angle (&gt; 150 °) ฮิสเตอร์ริซิสของมุมสัมผัสต่ำ low contact angle hysteresis (&lt;10 °) มุมเลื่อนต่ำ low sliding angle (&lt;5 °) และความเสถียรสูงของสถานะตามแบบจำลองแคสซี่เนื่องจากโมเดลของ Cassie-Baxter จะอธิบายสภาวะการเปียกพื้นผิวแบบไม่เป็นเนื้อเดียวกัน นั่นคือ น้ำจะกักอากาศอยู่ในช่องว่างของพื้นผิว ผิวสัมผัสระหว่างพื้นผิวของของเหลวและของแข็ง และระหว่างของเหลวกับอากาศจะลดลงส่งผลให้เกิดการก่อตัวของหยดน้ำเป็นทรงกลมโดยทำให้มี contact angle hysteresis มีค่าน้อยลงและสามารถลดลงได้อีกโดยการเพิ่มความขรุขระของพื้นผิวซึ่งทำให้มุมสัมผัสสูงขึ้น (higher contact angle) ความพยายามที่จะเลียนแบบ superhydrophobicity ที่พบในธรรมชาติ (เช่นใบบัว) จากองค์ความรู้ในระดับนาโน นักวิทยาศาสตร์นำหลักการนํ้ากลิ้งบนใบบัว มาใช้ในการสังเคราะห์พื้นผิวไม่เปียกนํ้า โดยการผลิตสารเคลือบผิวจากวัสดุนาโนที่มีสมบัติไม่ชอบนํ้าอย่างยิ่งยวด เพื่อใช้เคลือบพื้นผิวชนิดต่างๆ เช่น เคลือบผิวเซรามิค กระดาษ ผ้า และไม้ เป็นต้น
พื้นผิวทำความสะอาดตัวเอง Self-cleaning surfaces.
พื้นผิวทำความสะอาดตัวเองคือพื้นผิวที่สามรถทำความสะอาดตัวเองได้เนื่องจากการเกาะตัวของของเหลวที่เกือบจะเป็นก้อนกลม เมื่ออนุภาคของเหลวหรือน้ำหยดลงมาบนพื้นผิวก็จะไหลออกไปไม่เกาะติด และกวาดเอาอนุภาคฝุ่นและคราบสกปรกบนพื้นผิวอออกไปด้วย โดยอาศัยหลักการ ความไม่ชอบน้ำแบบยิ่งยวด (Superhydrophobic surface) ซึ่งฟังก์ชันการทำความสะอาดตัวเองของพื้นผิวได้รับแรงบันดาลใจปรากฏการณ์ทางธรรมชาติ เช่น การทำความสะอาดตัวเองของใบบัว (Lotus Effect) โดยพื้นผิวของใบบัวที่เกิดปรากฏการณ์ไม่ชอบน้ำแบบยิ่งยวดเพราะ โครงสร้างทางกายภาพ (Physical structure) ของใบบัว มีลักษณะที่ขรุขระเป็นปุ่มหรือแท่งเล็กๆในระดับนาโนเมตร (Nanometer) การมีปุ่มหรือแท่งเล็กๆจำนวนมากจะเกิดอากาศที่บริเวณช่องว่างระหว่างปุ่ม ทำให้หยดน้ำเกิดการฟอร์มตัวที่มีลักษณะใกล้เคียงกับทรงกลมเกิดการไม่เกาะติดบนพื้นผิวทำให้มารถกลิ้งไปมาได้.
หลักการของพื้นผิวทำความสะอาดตัวเอง.
หลักการของพื้นผิวทำความสะอาดตัวเอง คือความชอบน้ำยิ่งยวด (Hydrophilic) และความไม่ชอบน้ำยิ่งยวด (Superhydrophobic) โดยที่มุมสัมผัสของพื้นผิวและความขรุขระของพื้นผิวจำทำให้เกิดโครงสร้างของพื้นผิวที่ไม่ชอบน้ำ ทำให้สิ่งสกปรกมีพื้นที่ผิวสัมผัสน้อยลง โดยการที่น้ำอยู่บนพื้นผิวใดๆจะสามารถอธิบายได้ด้วยสมการของยังค์ (Young’s equation) และการที่พื้นผิวมีความขรุขระให้เกิดการไม่ชอบการน้ำโดยสามารถอธิบายได้ด้วยสมการของ Wenzel และ Cassie-Baxter
โดยที่    formula_2=มุมสัมผัสของน้ำบนพื้นผิว
formula_3=พลังงานพื้นผิวของส่วนต่อประสานกับอากาศ
formula_4=พลังงานพื้นผิวของส่วนต่อประสานกับพื้นผิวของเหลว
formula_5=พลังงานพื้นผิวของส่วนต่อประสานระหว่างของเหลวและอากาศ
หยดน้ำบนพื้นผิวที่มีมุมสัมผัสน้อยกว่า 90° เรียกว่ามีการเปียกผิวที่ดี (good wetting) แต่ถ้า
หยดน้ำบนพื้นผิวมีมุมมากกว่า 90° จะ เป็นการเปียกบนพื้นผิวของแข็งที่ไม่ดี (bad wetting)
การยึดเกาะของอนุภาคของเหลวกับพื้นผิวโดยของเหลวจะสัมผัสกับพื้นผิวทุกส่วนทั้งในที่สูงสุดและต่ำสุดของพื้นผิวที่ขรุขระการ สัมผัสแบบ Wenzel หยดน้ำกับพื้นผิวไม่แยกจากกัน  สามมารถอธิบายได้โดยสมการนี้
โดยที่    𝑟 คือ อัตราส่วนของพื้นที่ผิวขรุขระ
"𝜃" คือ มุมสัมผัสจากสมการของยังค์บนพื้นผิวอุดมคติ(ราบเรียบ)
𝜃𝑤 คือ มุมของปรากฏของ "Cassie transition.png"
แบบของ "Cassie-Baxter" อนุภาคของเหลวจะสัมผัสเพียงแค่จุดสูงสุดหรือบสุดของพื้นผิวขรุขระ มีช่องว่างระหว่างพื้นผิวที่อยู่ด้านล่างเป็นอากาศ สามารถอธิบายได้ด้วยตัวแปร "φ" คือส่วนของพื้นผิวที่สัมผัสกับของเหลวโดยตรง เขียนเป็นสมการได้ดังนี้
โดยที่     formula_8 คือ มุมปรากฏของ "Cassie-Baxter"
formula_9 คือ  อัตราส่วนของพื้นที่ผิวขรุขระ (พื้นผิวขรุขระจริง/พื้นผิวขรุขระภาพฉาย)
"φ =" 1
เมื่อมุมสัมผัสมีค่าน้อยจนเข้าสู่ศูนย์จะเกิดความชอบน้ำยิ่งยวดหรือเมื่อมุมสัมผัสเข้าใกล้ 180° จะเกิดความไม่ชอบน้ำยิ่งยวด โดยทั่วไปพื้นผิวที่มีมุมสัมผัสของหยดน้ำน้อยกว่า 90° ถูกพิจารณาว่าเป็นพื้นผิวแบบชอบน้ำและ เกิดการเปียกผิวที่ดี เป็นพื้นผิวที่มีขั้วและมีการเกิดพันธะ ไฮโดรเจนกับน้ำ ในขณะที่มุมสัมผัสของหยดน้ำมากกว่า 90° เป็น พื้นผิวแบบไม่ชอบน้ำซึ่งเป็นพื้นผิวที่ไม่มีขั้วและเกิดการเปียกผิวที่แย่ อนุภาคของเหลวพื้นผิวแบบชอบน้ำยิ่งยวดจะเกิดการกระจายตัวไปทั่วพื้นผิว แต่ที่พื้นผิวแบบไม่ชอบน้ำยิ่งยวดน้ำจะเกิดการก่อตัวเป็นหยดเม็ดเล็กๆ เพื่อลดพื้นที่ผิวสัมผัสระหว่างของแข็งและของเหลว
ภาวะการเปียก.
คือความสามารถของของเหลวในการรักษาหน้าสัมผัสกับพื้นผิวของแข็ง ซึ่งเป็นผลจาก ปฏิสัมพันธ์ระหว่างโมเลกุล โดยระดับขั้นของภาวการณ์เปียกขึ้นกับความสมดุลระหว่างแรง แอดฮีชั่น และ โคฮีชั่น โดยแอดฮีชั่นระหว่างของเหลวและของแข็ง จะทำให้ของเหลวกระจายตัวไปทั่วพื้นผิว ส่วนแรง โคฮีชั่นภายในของเหลวเองจะทำให้ของเหลวเกาะกันเป็นทรงกลมและไม่สัมผัสกับพื้นผิวของแข็งพื้น ผิวที่มีการกระจายตัวได้ดีจะถูกเรียกว่า "hydrophilic" และพื้นผิวที่มีการกระจายตัวไม่ดีจะถูกเรียกว่า "hydrophobic" พื้นผิวที่มีการกระจายตัวไม่ดีอย่างยิ่งยวด ("Superhydrophobic)" ภาวะการเปียกมีความสำคัญในการยึดติดกันของวัสดุสองชิ้น แรงยกตัว (หรือ "capillary effect)" ก็เป็นผลมาจากภาวะการเปียก และแรงพื้นผิวที่กำหนดภาวะการเปียก รูปร่างของหยดของเหลวบนพื้นผิวของแข็ง จะมีรูปร่างเป็นรูปทรงหยดน้ำค้าง
จากคุณสมบัติของดอกบัว ได้แก่ การทำความสะอาดตัวเอง ,ไม่ชอบน้ำ,ลดการติดเชื้อเนื่องจากเชื้อรา,สามารถใช้ประโยชน์จากผิวงานและขนาดระดับนาโนเมตร เช่น เส้นใยสำหรับเสื้อผ้า ผ้ากันน้ำ ทนทานต่อการซึมผ่านของน้ำ มักใช้ผ้าธรรมชาติ,ผ้าสังเคราะห์ ที่มีการเคลือบด้วยวัสดุกันซึม เช่น ยาง ,โพลิไวนิลคลอไรด์(PVC),ซิลิโคนยาง ผลิตภัณฑ์คือ เสื้อกันฝน เรือยาง เป็นต้น
1.     Rmutphysics.(2554).โครงสร้างนาโนในธรรมชาติ ตอนน้ำกลิ้งบนใบบัว.Retrieved Sep 29 2562, จาก http://www.rmutphysics.com/teaching-glossary/index.php?option=com_content&amp;task=view&amp;id=4493&amp;Itemid=3
2.     ภัทร์ สุขแสน.(2554).พื้นผิวอัจฉริยะด้วยนาโนเทคโนโลยี(Smart Surfaces with Nanotechnology). วารสารวิทยาศาสตร์บูรพา.1 : 124-130. http://science.buu.ac.th/ojs246/index.php/sci/article/download/820/755
3.     เพ็ญวิสาข์ พิสิฏฐศักดิ์.(2555).ปรากฏการณ์น้ำกลิ้งบนใบบัว:ทฤษฎีและการประยุกต์ใช้เพื่อสร้างพื้นผิวทำความสะอาดตัวเอง.Retrieved Sep 29 2562, จาก https://www.yumpu.com/en/document/read/43874067/-the-lotus-effect-theory-and-application-to-artificial-self-cleaning-
4.     มลฤดี สไตน์* และ การะเกด เทศศรี.(2561).การสังเคราะห์สารเคลือบผิวนาโนสมบัติไม่ชอบนํ้า และการออกแบบการทดลองเพื่อการเรียนรู้นาโนเทคโนโลยี. Retrieved Sep 29 2562, จาก http://wjst.wu.ac.th/index.php/wuresearch
5.     Krishan Kumar Chania(2559). Fibrous Material.Retrieved Oct 15 2562,จาก https://www.sciencedirect.com/topics/materials-science/fibrous-material
6. Kwangseok Seo, Minyoung Kim and Do Hyun Kim/ Re-derivation of Young’s Equation, Wenzel Equation, and Cassie-Baxter Equation Based on Energy Minimization/ Submitted: November 6th 2014Reviewed: June 16th 2015Published: December 16th 2015DOI: 10.5772/61066 https://www.intechopen.com/books/surface-energy/re-derivation-of-young-s-equation-wenzel-equation-and-cassie-baxter-equation-based-on-energy-minimiz